CELEX: 62012TN0563
Language: el
Date: 2012-12-26 00:00:00
Title: Υπόθεση T-563/12: Προσφυγή της 26ης Δεκεμβρίου 2012 — Central Bank of Iran κατά Συμβουλίου

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/21
            
         Προσφυγή της 26ης Δεκεμβρίου 2012 — Central Bank of Iran κατά Συμβουλίου
   (Υπόθεση T-563/12)
   2013/C 55/37
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Central Bank of Iran (Τεχεράνη, Ιράν) (εκπρόσωπος: M. Lester, Barrister)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση 2012/635/ΚΕΠΠΑ του Συμβουλίου, της 15ης Οκτωβρίου 2012 (1) και τον εκτελεστικό κανονισμό (ΕΕ) 945/2012 του Συμβουλίου, της 15ης Οκτωβρίου 2012 (2), στο μέτρο που τα εν λόγω μέτρα αφορούν την προσφεύγουσα,
            
         
               —
            
            
               να καταδικάσει το καθού στα δικαστικά έξοδα της προσφεύγουσας.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τέσσερις λόγους ακυρώσεως.
   
               1)
            
            
               Με τον πρώτο λόγο η προσφεύγουσα προβάλλει ότι δεν πληρούται κανένα από τα εκ του νόμου προβλεπόμενα κριτήρια για την καταχώριση του ονόματός της στους οικείους καταλόγους, ότι το Συμβούλιο υπέπεσε σε πρόδηλη πλάνη εκτιμώντας ότι πληρούνται τα ανωτέρω κριτήρια και ότι δεν υφίσταται καμία νομική βάση για την εν λόγω καταχώριση.
            
         
               2)
            
            
               Με τον δεύτερο λόγο η προσφεύγουσα διατείνεται ότι το Συμβούλιο αθέτησε την υποχρέωση επαρκούς αιτιολογήσεως της συμπεριλήψεως του ονόματός της στις προσβαλλόμενες πράξεις.
            
         
               3)
            
            
               Με τον τρίτο λόγο η προσφεύγουσα υποστηρίζει ότι το Συμβούλιο δεν διασφάλισε τα δικαιώματά της άμυνας και αποτελεσματικού δικαστικού ελέγχου.
            
         
               4)
            
            
               Με τον τέταρτο λόγο η προσφεύγουσα προβάλλει ότι η απόφαση του Συμβουλίου να καταχωρίσει το όνομά της στους οικείους καταλόγους προσέβαλε, αδικαιολόγητα και δυσανάλογα, τα θεμελιώδη δικαιώματά της, συμπεριλαμβανομένου του δικαιώματός της για προστασία της περιουσίας, της επιχειρήσεως και της φήμης της.
            
         
      (1)  Απόφαση 2012/635/ΚΕΠΠΑ του Συμβουλίου, της 15ης Οκτωβρίου 2012, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 282, σ. 58).
   
      (2)  Εκτελεστικός κανονισμός (ΕΕ) 945/2012 του Συμβουλίου, της 15ης Οκτωβρίου 2012, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν (ΕΕ L 282, σ. 16).